પોલીસે અજયકુમાર હસમુખભાઇ પટેલ, બાબુલાલ ઉર્ફે બબલુ અને વાસુ ઉર્ફે બંગાલીને નકલી નોટો સાથે ઝડપી પાડ્યા હતા. તેઓ GJ-05-NH 9270 નંબરની એક્ટિવા મોપેડ પર ત્રણ સવારી કરી જઇ રહ્યાં હતા. આ એક્ટિવાની ડીકીમાંથી પોલીસને રૂ.500ના દરની 1906 ચલણી નોટો(રૂ.9,53,000ની કિંમતની) તથા રૂ.2000ના દરની 791 ચલણી નોટો(રૂ.15,82,000ની કિંમતની) મળી આવી હતી. પોલીસને કુલ રૂ.25,35,000ની કિંમતની 2697 ચલણી નોટો મળી હતી. આ તમામ નોટો તથા એક્ટિવા પોલીસે કબજે કરી, આ ત્રણેય આરોપીઓ વિરુદ્ધ કલમ 489(ક),(ખ),(ગ) અને 120(બી) હેડળ ગુનો નોંધી આગળ તપાસ હાથ ધરી છે.